KCE สดใสยาว
หนึ่งในบริษัทที่น่าสนใจ ด้วยผลการดำเนินงานที่เติบโตอย่างสม่ำเสมอมา อย่าง KCE นับเป็นเสน่ห์ไปในทิศทางบวกมาเป็นยาวนาน
30 ก.ค. 2559

–คุณค่าบริษัท–
 
หนึ่งในบริษัทที่น่าสนใจ ด้วยผลการดำเนินงานที่เติบโตอย่างสม่ำเสมอมา อย่าง บริษัท เคซีอี อีเลคโทรนิคส์ จำกัด (มหาชน) หรือ KCE นับเป็นเสน่ห์ไปในทิศทางบวกมาเป็นยาวนาน
ถือเป็นแรงขับเคลื่อนสำคัญ ยิ่งไปกว่านั้น นักวิเคราะห์ ยังมองว่า แนวโน้มกำไรช่วงไตรมาส 2/59 ยังเติบโตมากกว่าจากไตรมาสก่อน และจากงวดเดียวกันของปีก่อน ซึ่งมีโอกาสทำจุดสูงสุดใหม่ สาเหตุหลักมาจากประสิทธิภาพการผลิตโรงงานใหม่ที่ดีมาก โดยกำลังการผลิตเต็มแล้วทั้งเฟส 1 และ 2 ทำให้ได้ประโยชน์จาก Economics of Scale อย่างเต็มที่ โดยช่วยหนุนอัตรากำไรขั้นต้นพุ่งขึ้นทำจุดสูงสุดใหม่ที่ 35.5%
นอกจากนี้ แนวโน้มกำไรจะเพิ่มขึ้นต่อเนื่องในไตรมาส 3/59 จากช่วง HighSeason และอยู่ระหว่างขยายกำลังการผลิตเฟส 3 ที่จะเริ่มรับรู้ได้ราว 30% ของเฟสได้ตั้งแต่ปลายไตรมาส 3/59 เป็นต้นไป ส่วนที่เหลืออีก 70% คาดจะติดตั้งเครื่องจักรแล้วเสร็จและเริ่มรับรู้ได้ในเดือน ม.ค. และ พ.ค.  ของปี 2560 รวมทั้ง 3 เฟส ทำให้กำลังการผลิตจะเพิ่มขึ้น 65% เป็น 3.55 ล้านตร.ฟุตต่อเดือน ซึ่งเพียงพอรองรับคำสั่งซื้อยาวไปจนถึงปี 2561
ทั้งนี้ ทำให้บริษัทยังคงรักษาประสิทธิภาพในการกำไรไปได้ระยะยาว!
ขณะที่ผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีรายได้รวมขยับขึ้นมาอยู่ที่ 3,561.46 ล้านบาท จากงวดเดียวกันของปีก่อน 2,944.88 ล้านบาท เป็นผลจากรายได้จากการขายและให้บริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 751.04 ล้านบาท หรือ 1.31 บาทต่อหุ้น จากงวดเดียวกันของปีก่อน 511.14 ล้านบาท หรือ 0.90 บาทต่อหุ้น
เมื่อวิเคราะห์ฐานะทางการเงินเพื่อเป็นตัวแปรสำหรับการตัดสินใจของนักลงทุนพบว่า ฐานะทางการเงินยังแข็งแกร่ง  เพราะบริษัทมีสินทรัพย์หมุนเวียนมากถึง 7,362.36 ล้านบาท เมื่อนำมาเทียบกับหนี้สินหมุนเวียนเพียง 4,856.73 ล้านบาท ได้ค่า CURRANT RATIO อยู่ที่ระดับ 1.52 เท่า แสดงว่าสภาพคล่องทางการเงินยังมีพอสมควรที่จะขยายธุรกิจ
ส่วนปัญหาหนี้สินของบริษัทยังไม่มีอะไรน่าเป็นห่วง เพราะบริษัทมีหนี้สินรวม 8,289.19 ล้านบาท เมื่อนำมาเทียบกับส่วนของผู้ถือหุ้น 8,877.57 ล้านบาท ได้ค่า D/E อยู่ที่ระดับ 0.94 เท่า แสดงว่า ปัญหาหนี้สินที่มีอยู่ ยังไม่เป็นอุปสรรคต่อการดำเนินงานบริษัท เนื่องจากบริษัทยังทำกำไรได้อย่างแข็งแกร่ง
ที่สำคัญ มีนักวิเคราะห์ บล. ฟินันเซีย ไซรัส  มีการปรับใช้ราคาเป้าหมายปี 2560 เท่ากับ 104 บาท (อิง PE เดิม 15 เท่า) ยังมี Upside 13.4% และคาดอัตราผลตอบแทนเงินปันผลปีละ 2% (จ่ายปีละ 2 ครั้ง) จึงปรับคำแนะนำขึ้นเป็น “ซื้อ” จากเดิมเพียงถือ
…
 
ผู้ถือหุ้นรายใหญ่
1.นายพิธาน องค์โฆษิต 80,076,222 หุ้น 13.90%
2.CIMB SECURITIES (SINGAPORE) PTE.LTD. 44,150,000 หุ้น 7.66%
3.นายอรรถสิทธิ์ องค์โฆษิต 34,623,923 หุ้น 6.01%
4.บริษัท ไทยเอ็นวีดีอาร์ จำกัด 34,306,902 หุ้น 5.95%
5.น.ส.ชุตินาถ องค์โฆษิต 32,992,875 หุ้น 5.73%
 
รายชื่อกรรมการ
1.นาย บัญชา องค์โฆษิต ประธานกรรมการ 2.นาย บัญชา องค์โฆษิต ประธานกรรมการบริหาร 3.นาย พิธาน องค์โฆษิต กรรมการผู้จัดการ 4.นาง จันทิมา องค์โฆษิต กรรมการ 5.นาย ปัญจะ เสนาดิสัย กรรมการ